stanford-oval/wikipedia huggingface dataset:
טולסי גבארד
עמדותיה בנושאי מדיניות חוץ > המזרח התיכון

עמדות גבארד בנושאי המזרח התיכון הן מורכבות, ומשלבות בין עמדות ניציות כלפי האסלאם המילטנטי וטרור איסלאמי, יחד עם ביקורת וסלידה מהתערבות אמריקאית במדינות זרות לשם "החלפת משטר".
במהלך כהונתה בקונגרס, גבארד נקטה עמדה נחרצת נגד הטרור האסלאמי במזרח התיכון, תוך שהיא מציינת את ניסיונה כוותיקת מלחמת עיראק. בהופעותיה ברשת פוקס ניוז בין השנים 2013 ו-2017, היא ביקרה את הנשיא ברק אובמה על סירובו לכנות את האידאולוגיה הטרוריסטית של דאעש כ"קיצוניות אסלאמית" או כ"אסלאם רדיקלי". בראיון ב-2015 לוולף בליצר ברשת CNN, גבארד ביקרה את ממשל אובמה על כך שסירב לציין כי "האויב האמיתי" של ארצות הברית הם הקיצונים האסלאמיים.
עם זאת גבארד היא מבקרת קבועה של המדיניות האמריקאית להתערבות צבאית במזרח התיכון. היא טוענת כי מעורבות זו גורמת לסבל ולחוסר יציבות במדינות האזור, ולעיתים קרובות מועילה דווקא לקבוצות טרור כמו אל-קאעידה ודאעש. גבארד מדגישה את עמדתה זו בנאומים ובראיונות רבים, תוך שהיא מביעה התנגדות לכל מעורבות אמריקאית למטרת "החלפת משטר". גבארד מרבה להביע ביקורת על הפרות של זכויות אדם במזרח התיכון, כולל בסעודיה, באיראן ובמדינות נוספות. היא הדגישה את הצורך להימנע משותפות עם משטרים רודניים המפירים זכויות אדם בסיסיות, גם אם הם נחשבים לבעלי ברית אסטרטגיים.
ב-18 בינואר 2017 יצאה גבארד ל"משלחת בירור עובדות" בת שבוע לסוריה ולבנון, שבמסגרתה נפגשה עם מנהיגים פוליטיים ודתיים במדינות, וכן עם אזרחים משני צידי הסכסוך, וקיימה שתי פגישות לא מתוכננות עם נשיא סוריה בשאר אל-אסד. באפריל 2017 הביעה גבארד ספקנות לגבי הטענות שהמשטר הסורי השתמש בנשק כימי נגד אזרחים בח'אן שייח'ון, טענות שהובילו למתקפה צבאית של ארצות הברית נגד סוריה. גבארד אמרה כי תביעה מוצלחת נגד אסד בבית הדין הפלילי הבין-לאומי דורשת איסוף ראיות מזירת האירוע, וכי היא תומכת במאמצי האו"ם בנושא. בראיון ב-2018 למגזין The Nation, אמרה גבארד שארצות הברית מנהלת מלחמת "החלפת משטר בסוריה" מאז 2011. עמדתה בנושא אסד הביאה אותה למחלוקות עם הממסד הדמוקרטי. עם זאת בהמשך ולאחר שנמתחה עליה ביקורת על עמדותיה בנושא זה כינתה גבארד את אסד "רודן אכזר כמו סדאם חוסיין".
ב-20 בדצמבר 2019 עבר בקונגרס הצעת החוק "הפסקת חימוש טרוריסטים" (Stop Arming Terrorists) שהגישה ב-2017, במטרה לאסור על משרד ההגנה "לספק נשק או כל צורה אחרת של סיוע לאל-קאעידה" או לקבוצות טרור אחרות או לכל פרט או קבוצה הקשורים לארגונים כאלה. מלבד חוק זה גבארד קידמה הצעות נוספות שמטרתן להפסיק את התמיכה בקבוצות חמושות, גם כאשר הממשל האמריקאי ראה בהן גורמים המסייעים לאינטרסים אמריקאים. היא טענה כי תמיכה כזו מובילה לכך שנשק אמריקאי מגיע לידיים עוינות, מה שבסופו של דבר פוגע בביטחון האמריקאי.
גבארד ביקרה את תקיפת צבא ארצות הברית בנמל התעופה הבין-לאומי בבגדאד ב-2020 (שבה נהרג הגנרל האיראני הבכיר קאסם סולימאני), וטענה כי מדובר בפעולת מלחמה של נשיא ארצות הברית דונלד טראמפ ובהפרה של חוקת ארצות הברית, זאת בטענה שטראמפ לא קיבל אישור מהקונגרס לפעולה זו.
עמדותיה בנושאי מדיניות חוץ > ישראל

לאחר מתקפת חמאס על ישראל ב-7 באוקטובר 2023 גבארד הביעה תמיכה נחרצת בישראל וגינתה את חמאס, תוך שהיא מכנה אותו ארגון טרור אסלאמי. בנובמבר 2023 השתתפה בצעדה למען ישראל ב-National Mall בעיר וושינגטון.
הערות שוליים

↑  טולסי גבארד, באתר הספרייה הנשיאותית על שם ג'ון פ. קנדי
↑  Gabbard leaves Hawaii National Guard for California unit, אתר אסושיאייטד פרס, 19 באוקטובר 2020
↑  Tulsi Gabbard Calls For End to War in Afghanistan, באתר YouTube
↑  'Knives are out': Hawaii Dem faces backlash for taking on Obama over 'Islamist' extremism, אתר פוקס ניוז, 28 בפברואר 2015
↑  סוכנויות הידיעות, רפובליקנים ודמוקרטים: אובמה נכשל מול דאעש, באתר nrg
↑  Dem Representative: The War To Overthrow Assad Is ‘Illegal’ And ‘Counterproductive’, אתר dailycaller.com, ‏20 בנובמבר 2015
↑  Tulsi Gabbard, Rising Democratic Star From Hawaii, Makes Mark on Party by Defying It, הניו יורק טיימס, 29 בנובמבר 2015
↑  The making of a charismatic, unorthodox Democrat, הניו יורקר, 6 בנובמבר 2017
↑  Rep. Tulsi Gabbard 'skeptical' that Assad regime behind gas attack,‏ CNN,‏ 8 באפריל 2017
↑  Tulsi Gabbard backs Sanders,‏פוליטיקו, 28 בפברואר 2016
↑  ראסל ברמן, The 2020 Congressional-Retirement Tracker, באתר The Atlantic‏, 12 בדצמבר 2019 (באנגלית)
↑  אלכסיס ארנולד וקלרה הרריה, Tulsi Gabbard Drops Out Of 2020 Democratic Presidential Race, Endorses Joe Biden, באתר הפינגטון פוסט, 19 במרץ 2020 (באנגלית)
↑  David Smith, Ex-Democrat Tulsi Gabbard endorses Donald Trump in 2024 presidential race, The Guardian, ‏27 באוגוסט 2024
↑  Tulsi Gabbard’s Culture Wars, נובמ' 2024, First Thibgs
↑  Former Rep. Tulsi Gabbard calls out Biden and Harris for not attending March for Israel rally in DC - Washington Examiner, Washington Examiner, ‏15 בנובמבר 2023
| הקבינט של ארצות הברית ארצות הברית |
| --- | --- | --- |
| בעלי תפקידים על פי חוק | נשיא ארצות הברית: דונלד טראמפ   סגן הנשיא: ג'יי. די. ואנס   מזכיר המדינה מרקו רוביו • מזכיר האוצר סקוט בסנט • מזכיר ההגנה פיט הגסת' • התובעת הכללית פאם בונדי • מזכיר הפנים דאג בורגום • מזכירת החקלאות ברוק רולינס • מזכיר המסחר הווארד לוטניק • מזכירת העבודה לורי צ'אבס-דרימר • מזכיר הבריאות ושירותי האנוש רוברט קנדי ג'וניור • מזכירת השיכון והפיתוח העירוני סקוט טרנר • מזכיר התחבורה שון דאפי • מזכיר האנרגיה כריס רייט • מזכירת החינוך לינדה מקמהן • המזכיר לענייני חיילים משוחררים דאג קולינס • מזכירת ביטחון המולדת קריסטי נואם |  |
| בעלי תפקידים ברמת קבינט | מנהלת הסוכנות לעסקים קטנים קלי לפלר • ראש ה-CIA ג'ון רטקליף • מנהל הסוכנות להגנת הסביבה לי זלדין • ראש סגל הבית הלבן סוזי ויילס • מנהל משרד הניהול והתקציב ראסל ווט • השגרירה באו"ם בפועל דורותי שיאה • נציב הסחר ג'יימיסון גריר • ראשת המודיעין הלאומי טולסי גבארד • היועץ לביטחון לאומי מייקל וולץ |  |
| --- | --- |
בקרת זהויות :  PLWABN: 9810603248005606  GND: 1205839062  LCCN: no2024047640  SNAC: w63g5f53  US Congress: G000571  VIAF: 6859156012388949700006   WorldCat (עם VIAF): 6859156012388949700006
ארתור (סדרת טלוויזיה)

| --- | --- |

לוגו הסדרה (מן הפתיח בגרסה העברית)
 מבוסס על:  Arthur 
 סוגה:  אנימציה לילדים דרמה קומדיה הרפתקאות
 יוצרים:  מארק בראון   קאט וואה
 כותבים:  פיטר הירש, מאט הוברמן, ג'ון גרינברג, קלאודיה סילבר, קווין סטראדר, דיטריך' סמית', דייוויד סטיבן כהן, קרייג קארליסל, ג'קי דיגאן
 בימוי:  גרג ביילי
 מדבבים:  מליסה אלטרו, סוניה בול, דניאל ברוצ'ו, אוליבר גריינגר, ברונוון מנטל, מייקל קלוז, ולטר מאסי, אלינור נובל, אלן קאמינג, אלכס הוד, מייקל ירמוש, אלן דייוויד, ג'סטין ברדלי, ברוס דינסמור, מארק רנדל, א. ג'. הנדרסון, קמרון אנסל, ג'ודי רסת'ר, ג'סיקה קרדוס, ארתור הולדן, ג'ייק ביל
 מדבבים בעברית:  דבי בסרגליק, שירי גדני, אור אזולאי, יהויכין פרידלנדר, טלי גוטפריד, מיכל צפיר, אורלי קטן, מרית יפה, קובי אשל, אלי לולאי, עפרון אטקין, תמי צוברי, גיורא קנת, צביקה שוורצברג, שמחה ברבירו, דניאל מגון, דור סרוגו, לורן סביר, ערן מור, סער בדישי
 פרסים:  פרס אמי לבידור בשעות היום לתוכנית אנימציה לילדים, פרס אמי לבידור בשעות היום לתוכנית אנימציה לילדים, פרס פיבודי, פרס אמי לבידור בשעות היום לתוכנית אנימציה לילדים, פרס אמי לבידור בשעות היום לתוכנית אנימציה לילדים 
 פסקול:  ג'ודי הנדרסון, ג'רי דה וילרס, ריי פאבי
 ארץ מקור:  קנדה קנדה ארצות הברית ארצות הברית
 שפות:  אנגלית, עברית (בדיבוב)
 מקום התרחשות:  אלווד סיטי 
 מספר עונות:  25
 מספר פרקים:  253
 תוכנית המשך:  ד''ש מבסטר
 הפקה
 מפיק:  לסלי טיילור, גרג ביילי, טולון בראון
 מפיקים בפועל:  מארק בראון, סובא טיילור, לסלי טיילור, פיטר מוס, ג'קי דיגן, קרול גרינוולד
 חברת הפקה:  WGBH, 9 Story Entertainment
 עורכים:  קירק הדסון
 מוזיקה:  Judy Henderson, Jerry de Villiers Jr., Ray Fabi 
 אורך פרק:  24-26 דקות (שני פרקים באורך של כ-11 דקות, למעט ספיישלים)
 שידור
 רשת שידור:  PBS Kids
 רשת שידור בישראל:  רשת 13 ערוץ 10 ערוץ הילדים ערוץ הירו ערוץ ספיד ערוץ פומו ערוץ באזז ביגי לוגי
 פורמט (תמונה):  SDTV ‏480i (עונות 1–13)  HDTV ‏1080i (עונות 13–היום)
 תקופת שידור מקורית:  7 באוקטובר 1996 – 21 בפברואר 2022
 תקופת שידור בישראל:  11 בנובמבר 1997 – 29 במאי 2022
 קישורים חיצוניים
 pbskids.org/arthur/
 דף התוכנית ב-IMDb
 
ארתור
ארתור (באנגלית: Arthur) היא סדרת אנימציה לילדים מסוגת דרמה, קומדיה והרפתקאות אשר הופקה בשיתוף פעולה קנדי-אמריקאי, על ידי אולפני קוקי ג'אר. היא מבוססת על סדרת ספרי ילדים מצליחה באותו שם שנכתבה ואוירה על ידי מארק בראון.
הסדרה משודרת כיום ב-82 מדינות ברחבי העולם. בארצות הברית שודרה בערוץ PBS החל מ-7 באוקטובר 1996. בישראל הסדרה משודרת בערוץ הילדים החל מ-11 בנובמבר 1997.
לסדרה 25 עונות, שבהן 253 פרקים. שידורה הסתיים בחורף 2022 אחרי 27 שנים. שודרו ארבעה פרקי סיום ב-21 בפברואר 2022. נמסר כי לאחר סיום הסדרה, במהלך 2022, יופקו תכנים חדשים המבוססים על גיבורי הסדרה, בהם הסכת, סרטונים קצרים ומשחקי מחשב חדשים.
בעקבות הצלחת הסדרה הופקו לפיה גם שלושה סרטי טלוויזיה וכן ספין אוף בשם "ד"ש מבסטר".
את שיר הפתיחה בסגנון הרגאיי של הסדרה מבצע זיגי מארלי ובגרסה העברית, מבצעים את השיר אלי לולאי וטלי גוטפריד.
תקציר העלילה

עלילת הסדרה מתמקדת בחייהם של חיות בדמויות אנוש: שנבוב בן שמונה בשם ארתור טימותי ריד, בחבריו, בבני משפחתו ובאינטראקציה היומיומית שלהם זה עם זה. דמויות הסדרה מתגוררות באלווד סיטי. במערב פנסילבניה. ארתור הוא תלמיד כיתה ג' בבית הספר היסודי "לייקווד", שהוא בית הספר היסודי של אלווד, בכיתתו של המורה הקשוח מר עכבר. אביו של ארתור הוא שף, ואמו רואת חשבון. לארתור יש שתי אחיות: גילי בת ה-4, אשר לומדת בגן וקייט התינוקת בת שנה. משפחתו של ארתור מחזיקה בכלב בשם "חבר" ("פאל", בעברית "חבר"). מרבית הסדרה מתרחשת בביתו של ארתור או בבית ספרו. חלק מהפרקים מתרחשים בבית של דמות משנית. חבריו של ארתור הם מרקעים אתניים שונים ושכבות סוציו-אקונומיות מגוונות.
הסדרה עוסקת פעמים רבות בנושאים המשפיעים על עולמם של ילדים, כגון דיסלקסיה, בריונות, עיוורון, מחלת הסרטן, גירושים, אוטיזם, גזענות, אסתמה ואף אובדן - תוך הטלת הבעיות הללו על דמויות בסדרה, ובכך מעבירה מסרים חינוכיים וחברתיים רבים.
תקציר העלילה > שינויים בחיצוניותו של ארתור

במהלך סדרת הספרים של מארק בראון משתנה מראה דמותו של ארתור מספר פעמים.
בספר הראשון, "האף של ארתור", מופיע ארתור בדמות שנבוב מובהק בעל חוטם ארוך, כאשר עלילת הספר עוסקת ברצונו של ארתור לעבור ניתוח פלסטי להקטנת אפו.
לאורך הסדרה משתנה דמותו של ארתור, כאשר השינויים המרכזיים הם הקטנת האף בצורה משמעותית והוספת משקפיים. שינויים אלו גררו ביקורות רבות כלפי מארק בראון לאור העובדה שמוסר ההשכל בספר "האף של ארתור" הוא אהבה עצמית ובא לידי ביטוי בהחלטתו של ארתור לא לעבור את הניתוח בסופו של דבר. ישנן מספר השערות לגבי "אובדן האף" של ארתור, ביניהן הפיכת הבעות פניו לקלות יותר לאיור וגילוי פיו כך שייראה פחות משונה.
דמויות > חבורת הקשוחים

שלי "בינקי" ברנס (Shelley "Binky" Barnes) - כלב בולדוג דמוי אנוש. בינקי הוא הילד הגדול בכיתה. היה אמור להיות בכיתה ד', אך נשאר כיתה. כל הכיתה מפחדת ממנו למעט סו אלן מפני שהוא חזק מאוד, זאת על אף שבעצם הוא בכלל נחמד ואדיב. לבושו האופייני הוא חולצה כתומה מכופתרת, מכנסי ג'ינס, חגורה כחולה ונעליים חומות. בינקי אוהב לצפות בהיאבקות בטלוויזיה, לנגן בקלרינט, לאסוף פרפרים, לקרוא שירה, לרכוב על אופניים ולרקוד בלט. בינקי אלרגי לבוטנים. אמו עובדת כאחות. יש לו אחות תינוקת מאומצת מסין בשם מיי לין.
מולי מקדונלד (Molly MacDonald) - ארנבת דמוית אנוש. חברתו של בינקי ל"קשוחים" ואחותו הגדולה של ג'יימס. אוהבת לגלוש על סקייטבורד. לבושה האופייני הוא חולצת ג'ינס מכופתרת וקרועה ומכנסי ג'ינס קרועים. בעלת שיער אדום שכמעט תמיד מסתיר את העיניים. באחד הפרקים התיידדה עם ארתור, אך התביישה שחבריה ה"קשוחים" ידעו על כך והסתירה זאת. מנגנת על גיטרה חשמלית.
ראטל (Rattles) - זאב דמוי אנוש. חברו של בינקי בחבורת הקשוחים ושחמטאי טוב אך לא מרבה לשחק. בן להורים גרושים, אלרגי ללקטוז.
סלינק (Slink) - ארנב דמוי אנוש. חברו הטוב של בינקי ב"חבורת הקשוחים", בעל שיער שחור ארוך. עובד כמחלק עיתונים.
דמויות > חבריה של גילי

אמילי (Emily) - ארנבת דמוית אנוש, צרפתייה במוצאה. גילי נוהגת לקנא בה ולחקות אותה. יש לה אומנת צרפתייה בשם מרי אלן.
נדין פלאמברגאסט (Nadine Flumberghast) - דביבונה דמוית אנוש דמיונית. נדין היא חברתה הדמיונית של גילי, שהולכת ונעלמת כאשר מתחילה שיחה בין גילי לארתור. דמותה נעלמת בהדרגה ככל שגילי מתבגרת.
טימי וטומי טיבל (Timmy and Tommy Tibble) - דובים דמויי אנוש ותאומים. התאומים שובבים ומרגיזים, מפחידים ומקניטים את ילדי הגן (במיוחד את גילי ואמילי).
ג'יימס מקדונלד (James MacDonald) - ארנב דמוי אנוש. ילד ביישן וממושקף, אחיה של מולי החברה ב"חבורת הקשוחים".
ליאם (Liam) - דוב דמוי אנוש.
באד קומפסון (Bud Compson) - האח הצעיר של לדונה. בעל כוח מיוחד שכאשר הוא מביט במישהו זמן רב, הוא מפחיד אותו וגורם לו לברוח.
צ'יקו (Chico) - דוב חום דמוי אנוש, בן דודו של מוח וחבר של גילי שבא מסנגל.
דמויות > דמויות נוספות

קתרין פרנסקי (Catherine Frensky) - קופה דמוית אנוש בת 16 ואחותה של פרנסין. פרנסין מקנאת בה מפני שהיא טובה ממנה ברכיבה על סוסים ובאקרובטיקה. באחד הפרקים היה לה יום-הולדת בבאולינג שפרנסין תכננה להרוס לה, אך פרנסין התחרטה ברגע האחרון.
מרינה (Marina) - ארנבת דמוית אנוש. מרינה היא חברתה העיוורת של פרונלה, ומסתובבת עם מקל נחייה. אוהבת את סדרת הספרים "הנרי סקריוור" (פרודיה להארי פוטר) אותה היא קוראת בכתב ברייל.
רובלה דיגן (Rubla Digan) - פודלית דמוית אנוש. אחות של פרונלה. מגדת עתידות.
בטסי בקסטר (Betsy Baxter) - ארנבת דמות אנוש ואמו של בסטר. בטסי התגרשה מבעלה והפכה לחברה של הארי, כתב ספורט במקומון. עורכת המקומון של אלווד.
הארי מיילס (Harry Miles) - ארנב דמוי אנוש ולתקופה מסוימת בסדרה בן הזוג של בטסי. עובד במקומון של אלווד במדור הספורט. חובב ספורט ובעיקר בייסבול. בעל קשר מיוחד עם בסטר.
רמון מולינה (Ramon Molina) - חתול דמוי אנוש ושכנם של משפחת ריד. אביהם של אלברטו וויסיטה וחברו של דייב. מוצג כבשלן.
אלברטו מולינה (Alberto Molina) - חתול דמוי אנוש. שכנם של משפחת ריד, אח של ויסיטה ובנו של רמון. אלברטו הוא בן 13 המתחבר עם ארתור באהבתם לארנב הביוני. לומד תורת לחימה יפנית. אוהב כדורגל ובעל כדור חתום הנקרא "אל בומרנג". הוא ומשפחתו היגרו לארצות הברית מאקוודור והוא אף מציין שכאשר הוא חי שם הוא ״ידע״ על חיי הילדים האמריקאים רק מהסטיגמות שקרא בחוברות קומיקס באקוודור.
ויסיטה מולינה (Visita Molina) - חתולה דמוית אנוש, אחות של אלברטו וביתו של רמון. קטנה מגילי אך מנצחת אותה בכל המשחקים שלה.
מיי לין ברנס (Mae Lynn Burns) - אחותו המאומצת של בינקי מסין שמתקשרת רק עם תינוקות וחיות, בדומה לקייט.
ביילי (Bailey) - כלב דמוי אנוש ומשרתה הצמוד של מופי. מנגן בסקסופון. בצעירותו למד בכיתתו של מר עכבר וניגן במקהלת בית הספר.
גברת טרנר (Mrs. Turner) - ארנבת דמוית אנוש. ספרנית בספרייה העירונית.
אוליבר פרנסקי (Oliver Fransky) - קוף דמוי אנוש, אביה של פרנסין עובד במזבלה העירונית.
לאברין פרנסקי (Lavrin Fransky) - קופה דמוית אנוש, אמה של פרנסין.
אד קרוסוואייר (Ed Crosswire) - קוף דמוי אנוש, איש עסקים יהיר ואגוצנטרי ומנהל מפעל "מנועי קרוסוואייר". מאמן הכדורגל של מופי וחבריה. אביהם של מופי וצ'יפ.
מליסה קרוסוואייר (Melisa Crosswire) - קופה דמוית אנוש ואמה של מופי.
צ'יפ קרוסוואייר (Chip Crosswire) - קוף דמוי אנוש, אחיה של מופי קרוסוואייר. לומד באוניברסיטה.
מרי אלן (Mary Allen) - ארנבת דמוית אנוש, האומנת הצרפתייה של אמילי.
וונדה דיגן (Wanda Digen) - פודלית דמוית אנוש, אמא של פרונלה ורובלה. במקצועה מורה ליוגה.
דוריה וולטרס (Doria Walters) - כלבה דמוית אנוש, אמה של פרן.
סבתא טיבל (Grandma Tibble) - דובה דמוית אנוש וסבתם של התאומים טומי וטימי טיבל.
מדיסון קומפסון (Madison Compson) - ארנבת דמוית אנוש. האחות הגדולה של באד ולדונה.
אדיל אקיוז (Adil Akyuz) - חבר לעט של ארתור מטורקיה.
בובי (Bobby) - קופה דמוית אנוש. אמא של לאברין וסבתא של קתרין ופרנסין. נפטרה בעונה האחרונה של הסדרה.
דמויות > חיות

חבר (Pal) - כלבו של ארתור. צהבהב בעל קולר אדום. אוהב לאכול בשר. מתקשר בעיקר עם קייט ובעלי החיים האחרים, באחד הפרקים נודע שהוא יודע גם את שפת הצעצועים, כשהוא היחיד שמתקשר עם טדי, הדובון של ארתור. אויבו בנפש של נמו.
אמיגו (Amigo) - כלב בולדוג חום של משפחת מולינה. מתקשר רק עם בעלי החיים והתינוקות.
נמו (Nemo) - החתול של פרנסין. נמו אלרגי לחלב ומתקשר רק עם בעלי החיים והתינוקות, אויבו בנפש של חבר.
קילר (Killer) - הכלבה של סבתא ת'ורה. כלבת ג'ק ראסל טרייר גזעית בהירה, בעלת קולר אדום. בשל אופייה הקשוח ונטייתה לנשוך, היא ננטשה מספר פעמים על ידי בעליה הקודמים וביקרה פעמים רבות במכלאה, עד שאומצה על ידי סבתא ת'ורה והפכה לידידותית.
מימי מו (Mimi Moo) - הפרה שבסדרת הטלוויזיה שגילי צופה בה.
דמויות > צוות בית הספר

נייג'ל עכבר (Nigel Ratburn) - עכברוש דמוי אנוש. הוא המחנך של ארתור, פרנסין, בסטר, לדונה, מופי, מוח, ג'ורג', סו-אלן, בינקי ופרן, ומכונה בפיהם "מר עכבר". לבושו האופייני הוא חליפה ירוקה מכופתרת, עניבה אדומה ונעליים חומות. למר עכבר חזות מאיימת עקב המטלות ושיעורי הבית שהוא נותן בהשוואה למורי הכיתות המקבילות, אך יש לו לב טוב. מר עכבר סבל מהשמנת יתר בילדותו אך התגבר עליה בכך שגילה שהוא אוהב לשחק בפינג פונג. יש לו אחות בשם גברת עכבר שפעם החליפה אותו כשהיה חולה. מר עכבר הוא גם בובנאי. בעונה ה-22 של הסדרה מתחתן מר עכבר עם שנבוב בשם פטריק; לפיכך, שניהם נחשבים לדמויות הגאות הראשונות בסדרה.
פרנסיס האני (Francis Haney) - דוב דמוי אנוש, מנהל בית הספר. פרנסיס סובל מדיסלקסיה, מבולבל מאוד וחולם לטפס על האלפים. פרש מתפקידו בעונה 8 אך חזר לאחר שני פרקים.
ג'ון מוריס (John Morris) - כלב דמוי אנוש והשרת של בית הספר לשעבר.
ליה מקגריידי (Lea McGrady) (שרה מקגריידי לפני עונה 13) - חתולה דמוית אנוש. עובדת בקפיטריה של בית הספר, אישה חכמה שמדברת בפתגמים. חלתה בסרטן. חברה טובה של סבתא ת'ורה לבינגו. מנגנת בקלידים. השתתפה בלהקת ״זה רע״. שמה שונה משרה לליה לזכרה של אחת מתסריטאיות הסדרה, ליה ראיין, אשר חלתה בסרטן ומתה לפני השלמת כתיבת הפרק.
ססיליה טינגלי (Cecilia Tingley) - ארנבת דמוית אנוש ואחת המורות בבית הספר.
אחות בית הספר - האחות שבבית ספר בודקת את התלמידים ומופיעה מספר פרקים ביניהן: הפרק שבינקי אלרגי לבוטנים והפרק הראשון שבדקה שארתור צריך משקפיים ועוד.
גברת מורגן (Mrs. Morgan) - דביבונה דמוית אנוש, הגננת של גילי.
דוקטור פוגה (Dr. Fugue) - כלב דמוי אנוש, המורה למוזיקה בבית הספר. קשוח מאוד. היה גם המורה הפרטי לפסנתר של ארתור ובינקי.
עמליה עכבר (Amalia Ratburn) - עכברושית דמוית אנוש, אחותו של מר עכבר. החליפה אותו כשהיה חולה. בניגוד אליו, היא לא קשוחה ומלמדת ברמה של ילדי גן.
דמויות > הופעות אורח

לאורך השנים הופיעו בסדרה כמה וכמה ידוענים בהופעות אורח. להלן רשימה מלאה של כל הופעות האורח לאורח הסדרה:
| --- | --- |
 ג'ק פרלוצקי  פרד רוג'רס  ארט גרפונקל  יו-יו מה  ג'ושוע רדמן  אלכס טרבק  מישל קוואן  להקת "בקסטריט בויז"  לארי קינג  טום וריי מגליזי  ארתור גנסון  קוקו טיילור  פרנק גרי  ג'וני דיימון:  אדגר רנטריה  מייק טימלין  מינג טסאי  מאט דיימון  ג'ואן ריברס  פיליפ סימור הופמן  ניל גיימן  אלן קאמינג  דין לומקס  אידינה מנזל  בי ג'יי נובאק  ג'ון לואיס  לאנס ארמסטרונג
שידור הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 30 | 30 | 7 באוקטובר 1996 | 15 בנובמבר 1996 |
|  | 2 | 20 | 20 | 20 באוקטובר 1997 | 17 באפריל 1998 |
|  | 3 | 15 | 15 | 16 בנובמבר 1998 | 1 בינואר 1999 |
|  | 4 | 10 | 10 | 5 באוקטובר 1999 | 18 באוקטובר 1999 |
|  | 5 | 10 | 10 | 4 בספטמבר 2000 | 6 בנובמבר 2000 |
|  | 6 | 10 | 10 | 24 בספטמבר 2001 | 26 בנובמבר 2001 |
|  | 7 | 10 | 10 | 8 באוקטובר 2002 | 21 באוקטובר 2002 |
|  | 8 | 10 | 10 | 15 בספטמבר 2003 | 26 בדצמבר 2003 |
|  | 9 | 10 | 10 | 20 בדצמבר 2004 | 8 באפריל 2005 |
|  | 10 | 10 | 10 | 15 במאי 2006 | 26 במאי 2006 |
|  | 11 | 10 | 10 | 25 ביוני 2007 | 7 בספטמבר 2007 |
|  | 12 | 10 | 10 | 6 באוקטובר 2008 | 24 באפריל 2009 |
|  | 13 | 10 | 10 | 12 באוקטובר 2009 | 9 באפריל 2010 |
|  | 14 | 10 | 10 | 11 באוקטובר 2010 | 28 באפריל 2011 |
|  | 15 | 10 | 10 | 10 באוקטובר 2011 | 15 ביוני 2012 |
|  | 16 | 10 | 10 | 15 באוקטובר 2012 | 10 במאי 2013 |
|  | 17 | 10 | 10 | 11 בנובמבר 2013 | 22 בנובמבר 2013 |
|  | 18 | 10 | 10 | 29 בספטמבר 2014 | 5 ביוני 2015 |
|  | 19 | 10 | 10 | 18 בינואר 2016 | 26 במאי 2016 |
|  | 20 | 7 | 7 | 10 באוקטובר 2016 | 1 ביוני 2017 |
|  | 21 | 7 | 7 | 24 באוקטובר 2017 | 15 בפברואר 2018 |
|  | 22 | 4 | 4 | 13 במאי 2019 | 16 במאי 2019 |
|  | 23 | 3 | 3 | 14 באוקטובר 2019 | 16 באוקטובר 2019 |
|  | 24 | 3 | 3 | 8 במרץ 2021 | 10 במרץ 2021 |
|  | 25 | 4 | 4 | 21 בפברואר 2022 | 21 בפברואר 2022 |
ביקורת

ארתור, יחד עם הסדרה, זכה בשלושה פרסי האמי הקטן. בנוסף, ארתור מדורג כדמות המצוירת ה-26 האהובה ביותר כחלק מרשימת "50 הדמויות המצוירות הטובות ביותר" של מגזין TV Guide.
ארתור: הסרט

ארתור: הסרט (באנגלית: Arthur's Missing Pal) הוא הסרט הראשון המבוסס על הסדרה. הסרט נוצר באנימציה ממוחשבת והוא יצא בשנת 2006. הסרט מספר על כלבו של ארתור, חבר, שברח מביתו של ארתור מכיוון שארתור שכח לדאוג לו. במהלך הסרט מחפשים אחריו ארתור וחבריו.
משחקי מחשב

במשך השנים יצאו לסדרה מספר משחקי וידאו חלקם אף בעברית כמו "ארתור לומד חשבון" בהוצאת חברת המשחקים פקאן.
ראו גם

ד"ש מבסטר
הערות שוליים

↑  איך נראה "ארתור" בגיל 30? התשובה בקרוב, באתר כאן-תאגיד השידור הישראלי
↑  מסע נוסטלגי (2023-11-02), ארתור לומד חשבון - חלק ראשון, נבדק ב-2025-03-12
כרזת הסרט
מיכאיל מרטיניוק

| --- | --- |
אין תמונה חופשית
 לידה:  21 בנובמבר 1894 האימפריה האוסטרו-הונגרית 
 פטירה:  8 ביולי 1971 (בגיל 76) 
 מדינה:  אוקראינה, הרפובליקה הסובייטית הסוציאליסטית האוקראינית 
 מקצוע:  מורה 
 מידע חסיד אומות העולם
 פרסים והוקרה:  חסיד אומות העולם (26 באפריל 2006) 
 קישורים חיצוניים
 יד ושם:  מיכאיל מרטיניוק
 
מיכאיל מרטיניוק (באוקראינית: Михаил Мартиньюк;‏ 11 בנובמבר 1894 – 8 ביולי 1971) היה מורה וחסיד אומות העולם אוקראיני, שהציל יהודים בתקופת מלחמת העולם השנייה.
פעילות בתקופת השואה להצלת יהודים

לאחר רצח הוריהן, מוישה וחיקה טאפט, ואחותן הקטנה הונא, נותרו רוזה וציליה טאפט לבד בגטו טרנובקה, מחוז דזולין, נפת ויניצה. הן שרדו אקציה גדולה ראשונה שהתקיימה ב-27 במאי 1942, ואף על פי שהגטו המשיך את קיומו, החליטו רוזה וציליה לנסות את מזלן ולהגיע לשטח טרנסניסטריה שבה, על פי השמועות, חיו יהודים תחת פיקוח רומני בגטאות ולא הוצאו להורג. ערב החיסול הסופי של גטו טרנובקה, במרץ 1943, הוזהרו רוזה וציליה על ידי המורה שלהן למתמטיקה לשעבר, מיכאיל מרטיניוק. ביוזמתו הציע להם מקום מסתור וכן עזרה בחציית הגבול לטרנסניסטריה. הן שהו יומיים בביתו של מיכאיל בכפר ברזובקה. מיכאיל הסיע אותן בעגלתו לכפר טירלובקה, השוכן על גדת נהר הבאג. בלילה חצו רוזה וציליה את הנהר ומצאו את עצמן בשטח שבשליטת רומניה. באותו היום הן הגיעו לגטו ברשד, ושהו שם עד לבואו של הצבא האדום במרץ 1944. למרות התנאים הקשים הן הצליחו לשרוד.
לאחר המלחמה

לאחר השחרור, רוזה וציליה לא רצו לחזור לעיר הולדתן טרנובקה. הן לא היו מוכנות לשהות במקום שבו נרצחו יקיריהן. הן המשיכו לקיים קשרים אחרי המלחמה עם מיכאיל וכן עם דומקה שיקטוב ועם מריה סווישצ'נקוב שעזרו להן להנצל בתקופת השואה. בשנות ה-90 היגרו שתיהן לארצות הברית. מיכאל מרטיניוק נפטר 8 ביולי 1971.
הכרה והנצחה

ב-26 באפריל 2006 הכיר יד ושם במיכאיל מרטיניוק כחסיד אומות העולם. הטקס התקיים בקייב, אוקראינה ושמו נחקק בקיר הכבוד בגן חסידי אומות העולם ביד ושם בירושלים.
הערות שוליים

1 2 3  מיכאיל מרטיניוק, The Righteous Among the Nations Database, יד ושם
↑  תיק מס' M.31.2/10797, עמ' 2–3, ארכיון יד ושם
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיכאיל מרטיניוק".
טלסקופ חלל

טלסקופ החלל האבל
טלסקופ חלל הוא מצפה כוכבים נייד המורכב על גבי לוויין ומטרתו לבצע תצפיות אסטרונומיות למטרות מדעיות ומחקריות. בין טלסקופי החלל ניתן למנות את ג'יימס וב, האבל, שפיצר, סוהו וצ'נדרה. שיגורם של טלסקופי חלל נוספים מתוכנן לעתיד, להמשך מחקר החלל.
יתרונות

צפייה מהחלל, מאפשרת לצפות בשמים בלי לסבול מהתפזרות האור על ידי אטמוספירת כדור הארץ. האטמוספירה גורמת לאבדן של חלק ניכר מאור הכוכבים.
צפייה מהחלל מבטלת את הסטות האור הניגרמות משינויי צפיפות באטמוספירה.
לא נגרם סינוור ממקורות אור ארציים כגון אורות ערים, מטוסים ועוד.
מאפשר לצפות בתדרים אלקטרומגנטיים (כמו קרני X וקרינת גמא) שנחסמים על ידי האטמוספירה.
אפשרות לצפייה רציפה בשמים על ידי הימצאות קבועה בצד הלילה של כדור הארץ.
מניעת הפרעות של פעילות בני האדם על פני כדור הארץ.
עבודה בסביבה בלתי תלויה (אין תלות במזג אוויר).
אין צורך במנגנון לביטול אפקט סיבוב הארץ סביב צירה.
חסרונות

עלות גבוהה מאוד יחסית למצפה כוכבים דומה בגודלו על פני כדור הארץ.
קושי רב בתיקון תקלות.
קושי לעדכון חומרה.
מגבלות הגודל והמשקל של טכנולוגיות השיגור הקיימות מכתיבות מגבלה בקוטר המפתח של הטלסקופ.
אפשרות לשגיאה ושיבוש מכוון בשידור התמונות לבסיס השליטה.